open-index/open-wikipedia-markdown huggingface dataset:
Albizia antunesiana

Die **persblaarvalsdoring** (*Albizia antunesiana*) is 'n struik wat tot die *Fabaceae* familie hoort. Die spesie is inheems aan Limpopo en kom ook in Angola, Botswana, Burundi, Demokratiese Republiek die Kongo, Malawi, Mosambiek, Namibië, Rwanda, Tanzanië, Zambië en Zimbabwe voor.

Die plant is deel van die fynbos-bioom.

Die boom se FSA-nommer is 151.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Helter Skelter (boek)

***Helter Skelter: The True Story of The Manson Murders*** is 'n boek van 1974 deur Vincent Bugliosi en Curt Gentry. Bugliosi was die staatsaanklaer in die 1970-verhoor van Charles Manson. Dit is sy eerstehandse weergawe van die verhale van die beskuldigdes Manson, Susan Atkins, Patricia Krenwinkel en ander lede van die bende wat hulleself die Manson-familie genoem het. Dit is die topverkoper onder misdaadboeke in die geskiedenis.

## Beskrywing
Die boek vertel van die ondersoek, inhegtenisneming en vervolging van Charles Manson en sy volgelinge vir die berugte moorde in 1969 van die aktrise Sharon Tate, Leno en Rosemary LaBianca en verskeie ander.

Die boek se titel kom van die apokaliptiese rasseoorlog wat Manson na bewering geglo het sou plaasvind. Die naam daarvan kom weer van die liedjie "Helter Skelter" deur die Beatles. Manson was glo veral betower deur die Beatles se *White Album*, waarop die liedjie voorkom.

## Verwysings
## Skakels
Patricia Krenwinkel

**Patricia Dianne Krenwinkel** (gebore 3 Desember 1947) is 'n Amerikaanse veroordeelde moordenaar en was 'n hooflid van die Mansonbende, wat deur Charles Manson gelei is. Op 9 Augustus 1969 het sy, Tex Watson en Susan Atkins die swanger aktrise Sharon Tate en vier ander mense in Los Angeles vermoor. Die volgende nag het van Manson se volgelinge na Los Feliz, Los Angeles, gery waar hulle Leno en Rosemary LaBianca ook vermoor het. 

Krenwinkel was in die "Familie" onder verskeie byname bekend, soos **Big Patty**, **Yellow**, **Marnie Reeves** en **Mary Ann Scott**, maar die meeste het haar **Katie** genoem.

Ná die dood in 2009 van haar medebendelid Susan Atkins is Krenwinkel nou die langs dienende vroulike gevangene in Kalifornië.

## Sien ook
*Charles Manson
*Tate-LaBianca-moorde

## Verwysings
## Skakels
Jakkalsrivier

Die **Jakkalsrivier** is 'n rivier wat in die Wes-Kaap van Suid-Afrika vloei. Dit mond by Lambertsbaai in die Atlantiese Oseaan uit.

## Monding 
*

## Eksterne skakel 
* Google-kaart van die Jakkalsrivier se monding by Geonames.org (cc-by)
Drimia mzimvubuensis

***Drimia mzimvubuensis*** 

*Drimia mzimvubuensis* is 'n spesie van die genus *Drimia*, in die familie *Asparagaceae*. Dit kom in die Oos-, Noord- en die Wes-Kaap voor.

## Verwysings
Leslie van Houten

**Leslie Louise van Houten** (gebore 23 Augustus 1949) is 'n Amerikaanse veroordeelde moordenaar en voormalige hooflid van die Mansonbende, wat deur Charles Manson gelei is. In haar tyd by die bende was sy onder verskeie byname bekend, soos **Louella Alexandria**, **Leslie Marie Sankston**, **Linda Sue Owens** en **Lulu**. 

## Vroeë lewe
Van Houten se ouers is geskei toe sy 14 jaar oud was. Sy het daarna onder meer LSD en dagga begin gebruik. Op 17 het sy swanger geraak en haar ma het haar aangesê om 'n aborsie te ondergaan en die fetus in die agterplaas te begrawe. 

Ná 'n paar maande in 'n kommune in Noord-Kalifornië het Van Houten vir Catherine Share en Bobby Beausoleil ontmoet en saam met 'n ander vrou in die somer van 1968 by hulle ingetrek. Die vier is uitmekaar ná rusies uit jaloesie. Share het in Charles Manson se kommune gaan woon en Van Houten, toe 19 jaar oud, het Share gevolg. Manson het besluit wanneer hulle sou eet, slaap en seks hê, en met wie hulle sou seks hê. Hy het ook die gebruik van LSD beheer en aan volgelinge groter dosisse gegee as wat hy self geneem het. 

Van Augustus 1968 het Manson en sy volgelinge op Spahn Ranch gewoon. Manson het sy Familie op die beginsels van 'n hippieleefstyl bestuur. Hulle was ver van enige ander plek en net sy opinie is gehoor. Van Houten het gesê Manson se houding was dat sy "aan Bobby behoort".

## Moorde
Die Tate-LaBianca-moorde was 'n reeks moorde deur lede van Manson se bende van 8-10 Augustus 1969 in Los Angeles, in opdrag van Tex Watson en Charles Manson. Vyf mense is in die nag van 8 op 9 Augustus vermoor: die swanger aktrise Sharon Tate (wie se fetus dood is weens die aanval) en haar gaste Jay Sebring, Abigail Folger, Wojciech Frykowski en Steven Parent. Die volgende aand het die bende ook die uitvoerende beampte van 'n supermark, Leno LaBianca, en sy vrou, Rosemary, in hulle huis in die Los Feliz-deel van Los Angeles vermoor.

Van Houten is op 29 Maart 1971 saam met die ander moordenaars ter dood veroordeel vir die moorde. Sy was die jongste vrou wat nog in Kalifornië die doodstraf gekry het. Geen selle het vir vroulike terdoodveroordeeldes bestaan nie en 'n spesiale eenheid moes gebou word. In 1972 is die doodstraf in Kalifornië ongrondwetlik verklaar en Van Houten se vonnis is versag tot lewenslange gevangenisstraf. Sy en die ander vroue word sedert 1975 tussen die ander vroulike gevangenes aangehou.

Van Houten is al meer as 20 keer parool geweier. Op 9 November 2021 het 'n paneel vir die vyfde keer voorgestel dat sy op parool vrygelaat word, en dit is vir die vyfde keer deur die goewerneur van Kalifornië tersyde gestel, op 29 Maart 2022.

## Sien ook
*Charles Manson

## Verwysings
## Skakels
Cliffortia acanthophylla

***Cliffortia acanthophylla*** is 'n struik wat tot die *Rosaceae* familie hoort. Die spesie is endemies aan die Wes-Kaap en kom in die Olifantsrivierberge en Sederberg voor. Dit het 'n voorkomsgebied van 1447&nbsp;km² en die subpopulasies in die Graafwater omgewing word bedreig deur die rooibostee en aartappel verbouing. Die res van die populasie het tans geen bedreigings nie.

Die plant is deel van die fynbos-bioom.

## Bronnelys 
* REDLIST Sanbi
* Plants of the World Online
Cliffortia acutifolia

***Cliffortia acutifolia*** is 'n struik wat tot die *Rosaceae* familie hoort. Die spesie is endemies aan die Noord-Kaap en kom in die Bokkeveldberge-eskarp voor. Dit het 'n voorkomsgebied van 1200&nbsp;km² en daar is tien subpopulasies.

Die plant is deel van die fynbos-biome.

## Galery 

Cliffortia acutifolia Helme 1.jpg
Cliffortia acutifolia Helme 2.jpg
Cliffortia acutifolia Helme 3.jpg
Cliffortia acutifolia Helme 4.jpg

## Bronnelys 
* REDLIST Sanbi
* Plants of the World Online
Cliffortia amplexistipula

***Cliffortia amplexistipula*** is 'n struik wat tot die *Rosaceae* familie hoort. Die spesie is endemies aan die Noord-Kaap en die Wes-Kaap en kom van die Kamiesberg en Bokkeveldberge tot by die Anysberg voor. 

Die plant is deel van die fynbos en Sukkulente Karoo biome.

## Bronnelys 
* REDLIST Sanbi
* Plants of the World Online
Eugène Ionesco

duimnael|regs|Ionesco in 1993.
**Eugène Ionesco** (Slatina (Roemenië), 26 November 1909 – Parys, 28 Maart 1994) was 'n invloedryke Franse dramaturg, gebore in Roemenië. Hy word gesien as een van die belangrikste verteenwoordigers van die Teater van die Absurde. 

Ionesco het 'n Franse ma gehad en die gesin het kort ná sy geboorte na Parys verhuis. Baie bronne noem 1912 as sy geboortejaar; dit was omdat Ionesco dikwels voorgegee het dat hy jonger is as wat hy werklik was. Hy het sy eerste toneelstuk geskryf toe hy 13 was. Sy ouers is in 1925 geskei. Hy het in sy tienerjare saam met sy pa na Roemenië teruggekeer, waar hy Frans aan die Universiteit van Boekarest studeer het. Daar het hy ook begin om poësie en literêre kritiek te skryf. Na sy studies het hy vir 'n tyd lank Frans by 'n hoërskool in Boekarest gegee. 

In 1936 trou hy met Rodica Burileano en in 1938 vertrek die egpaar na Frankryk. Tydens die Tweede Wêreldoorlog is hul dogter, Marie-France, gebore.

Ionesco het 'n aantal absurdistiese toneelstukke geskryf, geïnspireer deur die - in sy oë - waansin van die alledaagse lewe. Sy vroeë werke sluit in *La cantatrice chauve (1950)* en *La leçon (1951)*. Aanvanklik was daar min entoesiasme vir sy toneelstukke wat in styl afgewyk het, maar in die 1970's het sy werke meer gewild geraak onder die algemene publiek. Sy latere werke sluit in *Rhinocéros (1959)*, *La soif et la faim (1965)* en *Le Roi se meurt (1962)*. Sy werk handel oor tipies absurdistiese temas, soos die dood en die sinloosheid van die lewe.

In 1970 is hy aangestel by die *Académie française*. Later in sy lewe het Ionesco die roman *Le Solitaire (1973)* geskryf. Hy het ook geskilder.

## Verwysings 
## Eksterne skakels 
* Amptelike webwerf
*
Universiteit van Canterbury

duimnael|regs|Die Universiteit van Canterbury.
Die **Universiteit van Canterbury** in Christchurch in Nieu-Seeland is in 1873 as *Canterbury College* gestig. Canterbury is die naam van die groot streek langs die ooskus van die noordelike deel van Nieu-Seeland se Suid-eiland. Dit was die tweede universiteit in die land. Die eerste universiteit is in 1869 by Dunedin in die suidoostelike deel van die Suid-eiland gestig.

Die struktuur van die universiteit is baie dieselfde as dié van die Universiteit van Cambridge en die Universiteit van Oxford in Engeland. Die universiteit is in die middel van Christchurch gehuisves, in geboue in klassieke Neogotiese Engelse styl. Tussen 1961 en 1975 het die universiteit stap vir stap na 'n nuwe kampus in die westelike distrik van Ilam verhuis.

Daar is vyf fakulteite, genaamd:

Kollege vir Kuns, Kollege vir Onderwys, Gesondheid en Menslike Ontwikkeling, Kollege vir Ingenieurswese, Kollege vir Wetenskap, Kollege vir Besigheid en Regte.

Die universiteit het buiteposte in Kaikōura, Cass, Westport en Harihari, op die sub-Antarktiese Snares-eilande, in Antarktika, sowel as Aotearoa, Nieu-Seeland se belangrikste astronomiese sterrewag by Mount John University Observatory op 'n heuwel aan die Tekapo-meer op die Suid-eiland. 

Vooraanstaande wetenskaplikes van buite Nieu-Seeland kan as besoekende dosente uitgenooi word met 'n Erskine Fellowship. Hierdie gasdosente (ongeveer 70 per jaar) word vir hul reiskoste en die verblyf van drie maande vergoed.

## Verwysings
Cliffortia brevifolia

***Cliffortia brevifolia*** is 'n struik wat tot die *Rosaceae* familie hoort. Die spesie is endemies aan die Wes-Kaap. Dit kom van die Kaapse Skiereiland tot by Bredasdorp voor. 'n Aantal subpopulasies op die Kaapse Vlakte is uitgestorwe maar daar is genoeg plante oor in die Bredasdorp omgewing sodat die plant nog nie as *bedreigd* beskou word nie. Die plant is deel van die fynbos-biome.

## Bronnelys 
* REDLIST Sanbi
* Plants of the World Online
Cliffortia browniana

***Cliffortia browniana*** is 'n struik wat tot die *Rosaceae* familie hoort. Die spesie is inheems aan Suid-Afrika en kom in KwaZulu-Natal, Limpopo, Mpumalanga, Oos-Kaap en die Vrystaat, asook Lesotho voor. 

## Bronnelys 
* REDLIST Sanbi
* Plants of the World Online
Werkwoordtyd

In grammatika, is **werkwoordtyd** 'n grammatikale kategorie wat tydverwysing uitdruk. Werkwoordtye word gewoonlik gemanifesteer deur die gebruik van spesifieke vorme van werkwoorde, veral in hul vervoegingspatrone.

Die hoof werkwoordtye wat in baie tale voorkom, sluit in die verlede, teenwoordige en toekoms. Sommige tale het slegs twee verskillende tye, soos verlede en nie-verlede, of toekoms en nietoekoms. Daar is ook werkwoordtydlose tale, soos meeste van die Chinese tale, alhoewel hulle 'n toekomstige en nietoekomstige stelsel kan besit wat tipies is van Sino-Tibetaanse tale. In onlangse werk het Maria Bittner en Judith Tonhauser die verskillende maniere beskryf waarop werkwoordtydlose tale nietemin tyd merk.

## Sien ook 
* Werkwoordstyd in Afrikaans

## Verwysings 
## Eksterne skakels 
* Combinations of Tense, Aspect, and Mood in Greek
* Grammatical Features Inventory
Verlede tyd

Die **verlede tyd** is 'n werkwoordtyd wie se funksie is om 'n aksie of situasie in die verlede te plaas. Voorbeelde van werkwoorde in die verlede tyd sluit in die Afrikaanse werkwoorde *gesing*, *gegaan* en *gewas*. Die meeste tale het 'n verlede tyd, met sommige wat verskeie tipes het om aan te dui hoe ver terug die aksie plaasgevind het. Sommige tale het 'n saamgestelde verlede tyd wat hulpwerkwoorde gebruik sowel as 'n onvolmaakte tyd wat aaneenlopende of herhalende gebeurtenisse of handelinge uitdruk. Sommige tale verbuig die werkwoord, wat die word verander om die verlede tyd aan te dui, terwyl nie-verbuigde tale ander woorde kan gebruik, soos "gister" of "verlede week" ens. om aan te dui dat iets in die verlede plaasgevind het.

## Eksterne skakels 
* https://qrlearn.com/past-tense-verlede-tyd/
* https://www.youtube.com/watch?v=yeMyv4e63dc
* https://www.beterafrikaans.co.za/website/index.php?pag=122
Tsumeb Gimnasium

duimnael|regs|Die skool se wapen.
**Tsumeb Gimnasium** is 'n tweetalige (Afrikaans en Engels) privaat skool op die Namibiese dorp Tsumeb, sowat 430&nbsp;km noordnoordoos van die hoofstad, Windhoek. Dit is een van net ses skole in die land waaraan Afrikaanse onderrig tot gr. 12 gebied word. Die ander is Windhoek Afrikaanse Privaatskool, Privaatskool Elnatan op Stampriet, Privaatskool Moria op Outjo, Keetmanshoop Privaatskool en Pro-Ed Akademie op Swakopmund. Slegs Moria, Elnatan en Keetmanshoop is uitsluitlik Afrikaans.

Tsumeb Gimnasium het in Januarie 1994 met 25 leerlinge en vyf onderwysers begin. In 2022 het die skool 330 leerders in 'n volwaardige preprimêre afdeling, tesame met 'n laer- en hoërskool gehad. Hulle is deur 32 onderwysers onderrig. Die skool het 'n Engelse baan in die primêre afdeling en vanaf 2022 ook in gr. 8. Leerders van elders gaan tuis in vier koshuise, een elk vir seuns en meisies in die hoër- en laerskool.

## Verwysings 
## Eksterne skakels 
*
Karstveld Academy

**Karstveld Academy** is 'n privaat skool op die Namibiese dorp Grootfontein wat onderrig aan leerlinge van gr. RRR tot gr. 12 bied. Die skool het in Januarie 2021 geopen nadat die Grootfontein Agri College einde 2020 gesluit het. Karstfeld het egter nie die perseel van die vorige skool oorgeneem nie, maar sy eie geriewe elders op die dorp gebou. Karstveld se eerste skoolhoof is Jolene Nel.

Die skool volg Namibië se leerplan. Die leuse, "Scientia Labor Libertas", beteken 'kennis, werk, vryheid". Die naam is afgelei van "Karst", Duits vir rots.

In Julie 2022 het die sowat 10 leerders van die Deutsche Privatschule Grootfontein hul intrek in klaskamers van Karstveld Academy geneem.

## Bron 
* Die skool se webtuiste
Cliffortia pilifera

***Cliffortia pilifera*** is 'n struik wat tot die *Rosaceae* familie hoort. Die spesie is endemies aan die Wes-Kaap. Dit kom in die Bainskloofberge voor en het 'n voorkomsgebied van kleiner as 5&nbsp;km². Die plant is deel van die fynbos-biome en word bedreig deur indringerplante soos die *Hakea*-spesies.

## Bronnelys 
* REDLIST Sanbi
* Plants of the World Online
Cliffortia odorata

***Cliffortia odorata*** is 'n struik wat tot die *Rosaceae* familie hoort. Die spesie is endemies aan die Oos-Kaap, KwaZulu-Natal en die Wes-Kaap. Die plant is deel van onder andere die fynbos-bioom.

## Galery 

Cliffortia odorata.jpg
Cliffortia odorata 1DS-II 1-C3617.jpg
Cliffortia odorata 1DS-II 1-C3621.jpg
Cliffortia odorata 1DS-II 1-C5603.jpg
Cliffortia odorata 1DS-II 1-C5605.jpg
Cliffortia odorata 1DS-II 1-C5606.jpg

## Bronnelys 
* REDLIST Sanbi
* Plants of the World Online
Cliffortia hirta

***Cliffortia hirta*** is 'n struik wat tot die *Rosaceae* familie hoort. Die spesie is endemies aan die Wes-Kaap en kom van Bokbaai tot by die Kaapse Skiereiland voor. Die plant het 'n voorkomsgebied van 320&nbsp;km² en is deel van die fynbos en strandveld-biome. Daar is tans ses gefragmenteerde subpopulasies oor as gevolg van habitat wat verlore gegaan het weens ontwikkeling en indringerplante. 

## Bronnelys 
* REDLIST Sanbi
* Plants of the World Online
Helter Skelter (dubbelsinnig)

Die term **Helter Skelter** kan onder meer na een van die volgende verwys:
* "Helter Skelter" (liedjie), deur die Beatles, geskryf deur Lennon-McCartney, die inspirasie vir Charles Manson se aanvaarding van die term
* Helter Skelter (scenario), 'n voorspelling van 'n rasseoorlog wat na bewering die Tate-LaBianca-moorde geïnspireer het
* *Helter Skelter* (boek), 1974, deur Vincent Bugliosi oor die moorde
* *Helter Skelter* (1976-rolprent), die eerste rolprentverwerking van die boek
* *Helter Skelter* (2004-rolprent), 'n latere verwerking
* Helter skelter (rit), 'n pretparkrit
Bobby Beausoleil

**Robert Kenneth Beausoleil** (gebore op 6 November 1947) is 'n Amerikaanse moordenaar en voormalige lid van die Mansonbende, wat deur Charles Manson gelei is. Hy is skuldig bevind aan die moord op 27 Julie 1969 op Gary Hinman, wat hom en ander volgelinge van Manson bevriend het. Hy is vir die moord tot dood veroordeel, maar die vonnis is later tot lewenslange gevangenisstraf versag nadat die doodstraf in Kalifornië ongrondwetlik verklaar is.

Tydens sy opsluiting het Beausoleil musiek opgeneem en uitgereik. Hy het ook gewerk aan visuele kuns, instrumentontwerp en mediategnologie. Hoewel 'n paroolraad hom in Januarie 2019 vir parool aanbeveel het ná sy 19de paroolverhoor, het die goewerneur van Kalifornië dit afgekeur.

## Lewe
Beausoleil is op 6 November 1947 in Santa Barbara, Kalifornië, gebore. Op 15-jarige ouderdom is hy vir verskeie oortredings vir 10 maande na die Los Prietos-inrigting vir seuns gestuur. Hy is daarna na Los Angeles, waar hy op die musiek- en rolprenttoneel rondgeswerf het. Hy het omstreeks 1965 lid van verskeie musiekgroepe geword. In 1967 het hy 'n rol in die regisseur Kenneth Anger se rolprent *Lucifer Rising* gekry.

In 1968 het Beausoleil saam met Gary Hinman in Topanga Canyon gewoon toe hy Charles Manson ontmoet. Hy het ook met die res van die Mansonbende bevriend geraak. Die staatsaanklaer van Los Angeles Vincent Bugliosi sê in sy boek *Helter Skelter* Gary Hinman is oor geld vermoor wat Manson geglo het hy besit. Manson het geglo hy skuld die bende geld vir 'n dwelmtransaksie tussen Hinman en Beausoleil wat glo skeefgeloop ht. 

## Hinman-moord
Beausoleil het Hinman een aand besoek. Saam met hom was Susan Atkins en Mary Brunner. Brunner het immuniteit gekry as die sleutelgetuie in Beausoleil se verhoor. Atkins het daarna betrokke geraak in die berugte Tate-LaBianca-moorde en ander misdade deur die Mansonbende.

Hinman het aan Beausoleil gesê hy het nie geld nie. Beausoleil het Manson by Spahn Ranch gebel en dié het gesê hy moet Hinman gevange hou en geld uit hom probeer kry totdat hy (Manson) daar aankom.

Die bendelid Bruce Davis het met Manson na Hinman se huis gery en 'n swaard of bajonet saamgeneem. Daar was geen verwysing daarna in Beausoleil se twee verhore nie. Nadat die doodstraf in Kalifornië in 1972 ongrondwetlik verklaar is, is sy vonnis tot lewenslange gevangenisstraf versag.

## Sien ook
*Charles Manson

## Verwysings
## Skakels
Cliffortia juniperina

***Cliffortia juniperina*** is 'n struik wat tot die *Rosaceae* familie hoort. Die spesie is endemies aan die Noord-Kaap en die Wes-Kaap. Dit kom van Namakwaland tot by die Kaapse Skiereiland voor asook die Agulhasvlakte en Klein-Karoo. Die plant is deel van die fynbos-bioom.

## Subspesies 
Daar is twee subspesies:
* *Cliffortia juniperina var. juniperina*
* *Cliffortia juniperina var. pilosula* Weim.

## Bronnelys 
* REDLIST Sanbi
* Plants of the World Online
Cliffortia monophylla

***Cliffortia monophylla*** is 'n struik wat tot die *Rosaceae* familie hoort. Die spesie is endemies aan die Wes-Kaap. Dit kom van Houwhoek deur Napier tot by Swellendam voor. Die plant het 'n voorkomsgebied van 2320&nbsp;km² en daar is nege subpopulasies oor nadat dit groot gedeeltes van sy habitat verloor het weens gewasverbouing, ontwikkeling, die gebrek aan brande en indringerplante. Die plant is deel van die renosterveld en fynbos-biome.

## Bronnelys 
* REDLIST Sanbi
* Plants of the World Online
Ma Baker

"**Ma Baker**" is 'n liedjie deur die diskogroep Boney M. Dit is in 1977 as 'n enkelspeler uitgereik. Dit was die eerste enkelspeler van hulle tweede album, *Love for Sale*. Die liedjie was 'n groot sukses in Europa en was in baie lande boaan die trefferlyste.

Die liriek deur Fred Jay is geïnspireer deur die verhaal van die legendariese "misdadiger" van die 1930's Ma Barker. Die naam is egter na "Ma Baker" verander "omdat dit beter klink".

## Verwysings
## Skakels
Rhodes Internasionale Lughawe "Diagoras"

**Rhodes Internasionale Lughawe "Diagoras"** (Grieks: Διεθνής Αερολιμένας Ρόδου "Διαγόρας"), of **Diagoras Internasionale Lughawe** (IATA: **RHO**, ICAO: **LGRP**), is geleë aan die westekant van Rhodos (of Rhodes), Griekeland. Die fasiliteit is geleë net noord van die dorpie Paradeisi, ongeveer 14&nbsp;km suidwes van die hoofstad, Rhodos. Rhodes Internasionale Lughawe was vanaf 2019 die vierde besigste lughawe in Griekeland, met 5 542 567 passasiers wat die lughawe gebruik het.

## Geskiedenis 
duimnael|Inweeg by Rhodes Lughawe
Burgerlugvaart op Rhodes het ná die Tweede Wêreldoorlog begin, op die ligging van die nabygeleë militêre Rhodes Maritsa-lughawe.

Dit was die eiland se hooflughawe tot 1977, toe die nuwe Rhodes Internasionale Lughawe geopen is. Die behoefte aan 'n nuwe fasiliteit was groot, aangesien die ou Maritsa-lughawe nie aan die behoeftes van 'n moderne burgerlike lughawe voldoen het nie. Die nuwe "Diagoras"-lughawe is in 1977 gebou.

Verbeterings is aan die lughawe aangebring, soos uitbreiding van taxibane, platform- en lughawegeboue. Die mees onlangse opgradering is 'n nuwe passasiersterminaal, wat in 2005 geopen is, om die groeiende aantal huurvlugte en passasiers te akkommodeer. Die lughawe se aanlegte beslaan tans 'n totale oppervlakte van 60 000&nbsp;m2 

## Verwysings
Cliffortia marginata

***Cliffortia marginata*** is 'n struik wat tot die *Rosaceae* familie hoort. Die spesie is endemies aan die Wes-Kaap en het 'n voorkomsgebied van 500&nbsp;km². Dit kom voor van Durbanville tot by Somerset Wes. Daar het reeds vier subpopulasies verlore gegaan aan ontwikkeling. Die populasie neem steeds af weens behuising skemas, uitbreiding van gewasverbouing, indringerplante en voortdurende steengroef aktiwiteite.

Die plant is deel van die fynbos-bioom.

## Bronnelys 
* REDLIST Sanbi
* Plants of the World Online
Arthur Barker

**Arthur R. "Doc" Barker** (4 Junie 1899 - 13 Januarie 1939) was 'n Amerikaanse misdadiger, die seun van Ma Barker en lid van die Barker-Karpis-bende, wat deur sy broer Fred Barker en Alvin Karpis gestig is. Barker was bekend vir sy gewelddadige optrede, terwyl Fred en Karpis die bende se misdade beplan het. Hy is in 1935 in hegtenis geneem en gevonnis weens ontvoering. In 1936 is hy na Alcatraz gestuur en drie jaar later is hy doodgeskiet terwyl hy probeer het om van die Rock te ontsnap.

Barker word deur een skrywer beskryf as 'n "pampoenkop en dronkaard" wat nie veel meer as 'n wrede skurk was nie. 'n Medegevangene op Alcatraz, Henri Young, het egter van hom gesê hy was "gedetermineeerd en roekeloos, en as hy eers iets begin het, sou niks hom keer buiten die dood nie".

## Vroeë lewe
Barker is in Aurora, Missouri, gebore as die seun van George Elias Barker en Arizona "Ma" Barker (gebore Clark). Omstreeks 1910 het die gesin na Tulsa, Oklahoma, verhuis. Deur die 1920's en 1930's het Barker en sy broers Herman, Lloyd en Fred talle misdade soos diefstal, moord en roof gepleeg. Op 18 Julie 1918 is Barker in hegtenis geneem vir die steel van 'n motor op die snelweg en na Joplin, Missouri, na die tronk gestuur. Op 19 Februarie 1920 het hy uit die tronk ontsnap. Onder die skuilnaam "Claude Dade" was Barker in roogtogte in Oklahoma betrokke. Hy is weer in hegtenis geneem en van Januarie tot Junie 1921 in die Oklahoma-staatsgevangenis aangehou onder die naam "Bob Barker".

Op 25 Augustus 1921 het Barker en drie ander mans 'n vrou op 'n hospitaalbouperseel beroof. Hulle is verras deur die nagwag, Thomas Sherill. Dié is doodgeskiet terwyl die mans gevlug het. Nadat Sherill se familie 'n privaat speurder gehuur het, is Barker en nog 'n man, Volney "Curley" Davis, vir die moord in hegtenis geneem. Op 14 Januarie 1922 is Barker aan Sherill se moord skuldig bevind en tot lewenslange tronstraf in die Oklahoma-staatsgevangenis gevonnis. Barker het appèl teen sy vonnis aangeteken en altyd beweer hy is onskuldig. Hy is 10 jaar later, op 10 September 1932, op parool vrygelaat.

## Reünie met die Barker-bende
Ná sy vrylating het Barker by sy broer Fred en Karpis aangesluit. Teen dié tyd is Barker beskryf as 'n stuurs man wat kwaai gedrink het en 'n "moodenaar met kil oë".

## Tronkstraf en dood
thumb|220px|Barker se tronklêer met sy polisiefoto.

Arthur Barker is saam met Alvin Karpis na Alcatraz gestuur om sy lewenslange tronkstraf uit te dien. Barker is weer gevang en is kort daarna aan sy wonde dood. Die ander drie gevangenes is ook weer gevang en na eensame opsluiting gestuur. 

## Verwysings
## Skakels
Cliffortia montana

***Cliffortia montana*** is 'n struik wat tot die *Rosaceae* familie hoort. Die spesie is endemies aan die Oos-Kaap en die Wes-Kaap. Die spesie het 'n geskeide verspreiding met twee populasies, een in die Swartberg en die ander in die Sneeuberge naby Graaff-Reinet. Die plant is deel van die fynbos-bioom en word as seldsaam beskou.

## Bronnelys 
* REDLIST Sanbi
* Plants of the World Online
Cullumia

***Cullumia *** (Steekhaarbosse) is 'n blomplant genus wat hoort tot Asteraceae-familie en is die eerste keer in 1813 beskryf. Die genus is endemies aan Suid-Afrika. Dit bestaan uit sestien spesies wat almal in die winter reënval streek voorkom en al sestien is deel van die fynbos-bioom.

## Spesies 
* *Cullumia aculeata* (Houtt.) Roessler
* *Cullumia bisulca* Less.
* *Cullumia carlinoides* DC.
* *Cullumia ciliaris* R.Br.
* *Cullumia cirsioides* DC.
* *Cullumia decurrens* Less.
* *Cullumia floccosa* E.Mey. ex DC.
* *Cullumia micracantha* DC.
* *Cullumia patula* Less.
* *Cullumia pectinata* Less.
* *Cullumia reticulata* (L.) Greuter, M.V.Agab. & Wagenitz
* *Cullumia rigida* DC.
* *Cullumia selago* Roessler
* *Cullumia setosa* R.Br.
* *Cullumia squarrosa* R.Br.
* *Cullumia sulcata* Less.

## Verwysings
Cullumia pectinata

***Cullumia pectinata*** is 'n struik wat tot die *Asteraceae* familie hoort. Die spesie is endemies aan die Noord-Kaap en kom in die Bokkeveldberge voor. Dit het 'n voorkomsgebied van 128 km² en daar is tans sewe subpopulasies bekend. Die plant het reeds 30% van sy habitat aan die verbouing van Rooibos afgestaan die afgelope 15 jaar. Hierdie bedreiging bestaan steeds en daar word vermoed dat die verlies aan habitat gaan vererger.

Die plant is deel van die fynbos-bioom.

## Bronne 
* REDLIST Sanbi
* Plants of the World Online
Cullumia floccosa

***Cullumia floccosa*** is 'n struik wat tot die *Asteraceae* familie hoort. Die spesie is endemies aan die Wes-Kaap en kom naby Redelinghuys voor. Dit het 'n voorkomsgebied van 400 km² en die plant het reeds 80% van sy habitat aan die verbouing van Rooibos en aartappels afgestaan die afgelope 25 jaar. Daar is tans net twee subpopulasies oor wat bestaan uit 61 plante, een populasie bestaan uit 60 plante. Die verlies aan habitat gaan steeds voort.

Die plant is deel van die fynbos-bioom.

## Bronne 
* REDLIST Sanbi
* Plants of the World Online
Cullumia carlinoides

***Cullumia carlinoides*** is 'n struik wat tot die *Asteraceae* familie hoort. Die spesie is endemies aan die Wes-Kaap en kom tussen die Duiwenhoksrivier en Heroldsbaai voor. Dit het 'n voorkomsgebied van 2274 km² en daar is tussen tien en vyftien subpopulasies. Die plant word bedreig deur ontwikkeling aan die kus en indringerplante.

Die plant is deel van die fynbos-bioom.

## Bronne 
* REDLIST Sanbi
* Plants of the World Online
Cullumia cirsioides

***Cullumia cirsioides*** is 'n struik wat tot die *Asteraceae* familie hoort. Die spesie is endemies aan die Oos-Kaap en kom van Humansdorp tot by Gqeberha voor. Daar is vyf subpopulasies wat in die verlede habitat aan bosbou aktiwiteite afgestaan het. Tans is die populasie stabiel maar bosbou bly steeds 'n bedreiging.

Die plant is deel van die fynbos-bioom.

## Bronne 
* REDLIST Sanbi
* Plants of the World Online
Cullumia setosa

***Cullumia setosa*** is 'n struik wat tot die *Asteraceae* familie hoort. Die spesie is endemies aan die Wes-Kaap en is deel van die fynbos-bioom.

Die spesie het vier subspesies:
* *Cullumia setosa var. adnata* (DC.) Harv.
* *Cullumia setosa var. araneosa* Rössler
* *Cullumia setosa var. microcephala* Rössler
* *Cullumia setosa var. setosa*

## Bronne 
* REDLIST Sanbi
* Plants of the World Online
Renan Contar

**Renan Barbosa Contar** (gebore 25 Desember 1983 in Campinas, ook bekend as **Capitão Contar**) is 'n Brasiliaanse politikus verbonde aan die Partido Renovador Trabalhista Brasileiro (PRTB). Hy is sedert 2019 die staatsekretaris vir Mato Grosso do Sul.  Hy het homself beskikbaar gestel as kandidaat vir die regering van Mato Grosso do Sul tydens die Brasiliaanse verkiesings van 2022.

## Verwysings
Cullumia rigida

***Cullumia rigida*** is 'n struik wat tot die *Asteraceae* familie hoort. Die spesie is endemies aan die Noord-Kaap en die Wes-Kaap. Die plant kom in die Kamiesberg, Bokkeveldberge en Klein-Karoo op sandsteen hellings tot op 1 500 m voor en word as seldsaam beskou.

Die plant is deel van die fynbos-bioom.

## Bronne 
* REDLIST Sanbi
* Plants of the World Online
Vukani

Die ***Vukani*** is 'n Suid-Afrikaanse plaaslike weeklikse koerant wat in die townshipgebiede van Kaapstad, Wes-Kaap versprei word. Dit is in Xhosa en Engels geskryf. *Vukani* beteken "Word wakker" in beide die Zoeloe- en Xhosa-tale. Die koerant dek items van belang vir groot gemeenskappe in Khayelitsha, Langa, Nyanga en Gugulethu.

## Sien ook 
* Lys van koerante in Suid-Afrika

## Eksterne skakels 
* The Inc (*Vukani*)
Sunday Tribune

Die ***Sunday Tribune*** was 'n Ierse Sondag -breëbladkoerant wat deur Tribune Newspapers plc gepubliseer was. Dit is in sy laaste jare geredigeer deur Nóirín Hegarty, wat beide die toon en die fisiese formaat van die koerant van breëblad na poniekoerant verander het. Vorige redakteurs was Conor Brady, Vincent Browne, Peter Murtagh, Matt Cooper en Paddy Murray. Die *Sunday Tribune* is in 1980 gestig, in 1982 gesluit, in 1983 herbekendgestel en het in Februarie 2011 onder voogdyskap gegaan waarna dit ophou handel dryf het.

Op 1 Februarie 2011 is aangekondig dat die *Sunday Tribune* onder voogdyskap geneem is, met 'n nuwe belegging wat deur McStay Luby benodig is. Die volgende dag is aangekondig dat daar vir vier weke geen verdere uitgawe van die koerant sou wees nie.  Die laaste uitgawe het op 30 Januarie 2011 verskyn. Op 6 Februarie 2011 het die *Irish Mail on Sunday* 'n "skaamtelose" misdaad gepleeg toe dit toegelaat het dat kopieë van sy koerant te koop aangebied word met 'n nagemaakte *Sunday Tribune* -voorblad.  Hierdie plagiaat is “aan die kaak gestel” toe dit openbaar geword het.     Die *Irish Mail on Sunday* is daarna gedagvaar. 

## Verwysings
Mariëtta Alberts

Dr. **Mariëtta Alberts** (16 September 1948 - ) is 'n Afrikaanse taalkundige, terminoloog en terminograaf wat vir 16 jaar van 1996 tot 2012 op die Taalkommissie gedien het. Sy is veral bekend in terminologie- en leksikografiekringe, met ander woorde by die mense wat woordeboeke maak en termlyste saamstel. 
Sy is mede-samesteller van die 2002 (negende) en 2009 (tiende) uitgawes van die Afrikaanse woordelys en spelreëls. In 2019 laat sy die toonaangewende *Terminologie en Terminografie: ŉ Handleiding* die lig sien.

## Lewensloop
Alberts behaal die grade, B.A. (1969), B.A. (Hons) (1971) en M.A. (1983) aan die Universiteit van Pretoria en D.Litt et Phil (1991) aan Unisa. Sy begin haar loopbaan in 1971 as terminoloog by die Terminologiediens van die Taaldiensburo, Departement van Nasionale Opvoeding. Sy was sekretaris van die Koördinerende Vaktaalraad (KOVAK) en lid van LANGTAG, die taaltaakgroep van die Departement van Kuns, Kultuur, Wetenskap en Tegnologie (DKKWT). 
Sy doen  navorsing oor leksikografie, terminologie en rekenaarlinguistiek by die Raad vir Geesteswetenskaplike Navorsing (1982–1994). AFRILEX, the Afrika Vereniging vir Leksikografie, kom to stand in 1995 met die inset van haar en Prof. William Branford.  Terug by die DKKWT as Hoof: Navorsingsontwikkeling, Nasionale Terminologiediens skryf sy die wetsontwerp vir die totstandkoming van die Nasionale Leksikografiese Eenhede (NLEe). Sy neem vir 23 maande waar as Hoof: Terminologieafdeling, Departement van Kuns en Kultuur (2000-2002).

## Pryse en toekennings 
*As Taalkommissie-lid medeontvanger van die CJ Langenhovenprys (2003) van die SAAWK en van die ATKV-prys (2006) vir die samestelling van die Afrikaanse Woordelys en Spelreëls (AWS) se 2002-uitgawe.
*As Taalkommissie-lid medeontvanger van die C.L. Engelbrechtprys vir die 2009-uitgawe van die AWS.
*As lid van die Sentrum vir Politieke en Verwante Terminologie in Suider-Afrikaanse Tale (CEPTSA)  medeontvanger van die SAAWK se Stalsprys (2011) vir die Nuwerwetse Politieke Woordeboek, en van die SAVI-woordeboekprys (2018) en die ATKV-Woordveertjie (2018) vir die Verklarende Politieke Woordeboek.
*As lid van die Sentrum vir Regsterminologie in Afrikatale (SRTAT) medeontvanger van die SAVI-woordeboekprys (2015) en die ATKV-Woordveertjie (2016) vir Regsterminologie: Straf , Strafproses- en Bewysreg (2015, tweetalig) en in 2020 die ATKV-Woordveertjie vir Regsterminologie: Straf , Strafproses- en Bewysreg (drietalig, 2019), SRTAT.
*Die Suid-Afrikaanse Akademie vir Wetenskap en Kuns se Erepenning vir Geesteswetenskappe (2024).

## Boeke gepubliseer 
* *Terminology and Terminography: Principles and Practice. A South African Perspective* (2017) MLA Publications, .
* *Terminologie en Terminografie: ŉ Handleiding* (2019).

## Verwysings
Steekhaarbos

***Steekhaarbos*** kan verwys na:

* Die plant *Cullumia setosa*
* Die plant *Cullumia reticulata*
* Die genus: *Cullumia*
Cliffortia neglecta

***Cliffortia neglecta*** is 'n struik wat tot die *Rosaceae* familie hoort. Die spesie is endemies aan die Oos-Kaap en die Wes-Kaap en kom van die Sederberg tot by die Witteberg en Swartberg voor. Die plant is deel van die fynbos-bioom.

## Bronnelys 
* REDLIST Sanbi
* Plants of the World Online
Robbie Coltrane

duimnael|Robbie Coltrane
**Anthony Robert McMillan** Orde van die Britse Ryk (30 Maart 1950 – 14 Oktober 2022), professioneel bekend as **Robbie Coltrane**, was 'n Skotse akteur, komediant en skrywer. Hy het wêreldwyd erkenning gekry as Rubeus Hagrid in die Harry Potter-filmreeks (2001–2011), en as Valentin Dmitrovich Zukovsky in die James Bond-films *GoldenEye* (1995) en *The World Is Not Enough* (1999). Hy is deur koningin Elizabeth II as 'n Orde van die Britse Ryk in die 2006 Nuwejaar-eerbewys aangestel vir sy dienste aan drama. In 1990 ontvang Coltrane die Evening Standard British Film Award – Peter Sellers Award for Comedy. In 2011 is hy vereer vir sy “uitstaande bydrae” tot film by die British Academy Scotland Awards.

Hy het sy loopbaan begin deur saam met Hugh Laurie, Stephen Fry en Emma Thompson in die sketsreeks *Alfresco* (1983–1984) te verskyn. In 1987 het hy saam met Thompson in die BBC-minireeks *Tutti Frutti* vertolk, waarvoor hy sy eerste Britse Akademie Televisie-toekenning vir Beste Akteur-nominasie ontvang het. Coltrane het toe nasionale prominensie verwerf met die hoofrol as kriminele sielkundige Dr. Eddie "Fitz" Fitzgerald in die ITV-televisiereeks *Cracker* (1993–2006), 'n rol wat hom in drie agtereenvolgende jare (1994 tot 1996) die British Academy Television Award vir Beste Akteur ontvang het. In 2006 het Coltrane elfde gekom in ITV se peiling van TV se *50 Greatest Stars*, wat deur die publiek gestem is.  In 2016 het hy saam met Julie Walters in die vierdelige Channel 4-reeks *National Treasure* vertolk, 'n rol waarvoor hy 'n British Academy Television Award-nominasie ontvang het.

Coltrane het in twee films vir George Harrison se Handmade Films verskyn: die Neil Jordan neo-noir *Mona Lisa* (1987) met Bob Hoskins, en *Nuns on the Run* met Eric Idle. Hy het ook verskyn in Kenneth Branagh se Shakespeare-verwerking *Henry V* (1989), die komedie *Let It Ride* (1989), Steven Soderbergh se misdaadkomedie-riller ''Ocean's Twelve* (2004), Rian Johnson se kapperfilm *The Brothers Bloom* (2008), Mike Newell se Dickens-film verwerking *Great Expectations* (2012), en Emma Thompson se biografiese film *Effie Gray* (2014). Hy was ook bekend vir sy stemvertonings in die animasiefilms *The Tale of Despereaux* (2008), en Pixar se *Brave'' (2012).

## Verwysings
Franci Swanepoel

**Franci Swanepoel** (1972 - 15 Oktober 2022) was ’n Suid-Afrikaanse aktrise en televisiepersoonlikheid.

## Biografie 
Sy was die dogter van Nic en Marida Swanepoel. Franci is in Johannesburg gebore en het aan Hoërskool Linden gematrikuleer. Sy het grootgeword in die vermaaklikheidsbedryf en het vanaf die ouderdom van vyf aan radiodramas deelgeneem.

## Opleiding 
Sy het drama aan die Universiteit van Stellenbosch studeer.

## Bydrae tot Suid-Afrikaanse teater, film, media en/of opvoering 
As student het sy opgetree in produksies van *Women Behind Bars* (1993), Die Renosters (1994), Ipekonders (1994), en Die Vampier (ATKV Kampustoneel 1994).

Tydens haar professionele loopbaan was sy te sien in Droom (1998), Siener in die Suburbs (KKNK 2002), Junkiedrome, High Street Theatre, 2002, Janneman (Woordfees 2011), Aantrekkingskrag in 2011, as Bea in Boksballade (KKNK 2013).

Sy het saam met Sandra Prinsloo in die produksie van Soebatsfontein by die Innibosfees van 2018 verskyn.

Haar televisierolle sluit Binnelanders in. Sy het ook as aanbieder van Fiësta op KykNET gewerk.

## Toekennings 
Sy is bekroon met die ATKV-Veertjie as beste aktrise vir haar rol as Toeks Joubert in Binnelanders in 2010.

## Verwysings 
## Bronne 
* Beeld, 19 April 2010.
* Beeld, 26 September 2011.
* Rapport, 31 Maart 2013.
* "Pitkos vir almal by Innibos", Rapport Beleef 27 Mei 2018.
Cliffortia ferricola

***Cliffortia ferricola*** is 'n struik wat tot die *Rosaceae* familie hoort. Die spesie is endemies aan die Wes-Kaap. Dit kom van Botrivier tot in die Botriviervlei voor en het 'n voorkomsgebied van kleiner as 20&nbsp;km². Die plant is eers onlangs ontdek en daar word vermoed dat die populasie met 80% afgeneem het en die habitat die afgelope 100 jaar as gevolg van ontwikkeling en indringerplante. Daar is slegs drie, geïsoleerde en gefragmenteerde subpopulasies oor. Dié drie subpopulasies word bedreig deur verdere ontwikkeling, pad konstruksie, steengroef werke en onbeheerde indringerplante. Die plant is deel van die fynbos-biome.

## Bronnelys 
* Sanbi
* Plants of the World Online
Driemanskap van 1813

[regs|duimnael|Die **Driemanskap van 1813**: Gijsbert Karel van Hogendorp, Frans Adam van der Duyn van Maasdam en Leopold van Limburg Stirum op die monument op [Plein 1813 te Den Haag.]]
Die **Driemanskap van 1813** oftewel die **Voorlopige Bewind** het kortstondig (vanaf 20 November 1813 tot 6 Desember 1813) die huidige Nederland regeer aan die einde van die Napoleontiese tydperk, voordat Willem I van die Nederlande die troon bestyg het. Hierdie driemanskap, wat die algemene bestuur gevorm het, het bestaan ​​uit Gijsbert Karel van Hogendorp, Frans Adam van der Duyn van Maasdam en Leopold van Limburg Stirum.

## Geskiedenis 
Die Driemanskap van 1813 is op 17 November 1813 gevorm nadat die Franse goewerneur Charles-François Lebrun en 'n belangrike deel van die Franse troepe inderhaas die gebied van die Nederlandse departemente, later Nederland, verlaat en regeringloos gelaat het. Die ontrekking van die Franse troepe was die gevolg van Napoleon se rampspoedige veldtog na Rusland, sy nederlaag in die Slag by Leipzig (ook die Volkereslag genoem) en daaropvolgende terugdrywing van die Fransemagte na Frankryk deur die magte van die Sesde Koalisie. 

Op 20 November 1813 het hierdie Driemanskap die proklamasie in Den Haag uitgereik waarin hulle die algemene bestuur van die gebied oorgeneem het en verklaar het dat Nederland vry van Franse oorheersing was. 
links|duimnael|Die aanvaarding van die hoog bewind deur die Driemanskap in die naam van die Prins van Oranje, 20 November 1813.

Op 21 November is Reinhard Falck as algemene sekretaris van die algemene bestuur aangestel. Voordat hy op 29 November uit Amsterdam aangekom het, het ook François Daniël Changuion as algemene sekretaris opgetree. 

Die Driemanskap het die Prins van Oranje, feitlik vergete in Nederland, wat later koning Willem I van Nederland geword het, per brief genooi om na Den Haag te kom en die regering as "soewereine vors" oor te neem om anargie, en die moontlike anneksasie van Nederland deur Pruise of Brittanje, te voorkom.

## Verwysings
Soenna

In Islam is **soenna**, die tradisies en praktyke van die Islamitiese profeet Mohammed wat 'n model vir Moslems daarstel om na te volg. Die soenna is wat al die Moslems van Mohammed se tyd klaarblyklik gesien en gevolg het en aan die volgende geslagte oorgedra het. Volgens klassieke Islamitiese teorieë, en saam met die Koran (die boek van Islam), is die goddelike openbaring gelewer deur Mohammed wat die primêre bronne van Islamitiese wet en geloof/teologie uitmaak.

Wat verskil van Sunni klassieke Islamitiese teorieë is dié van Shia Moslems, wat meen dat die Twaalf Imams die soenna interpreteer, en Sufi wat meen dat Mohammed die waardes van soenna oorgedra het deur 'n reeks Sufi-onderwysers. 

Volgens Moslem-oortuiging was Mohammed die beste voorbeeld vir Moslems,  en verskeie verse in die Koran verklaar sy gedrag voorbeeldig, en beveel sy volgelinge om hom te gehoorsaam. Soenna bied 'n basis nie net vir belangrike wette en rituele in Islam soos hoe om salat te bid nie, maar vir "selfs die mees alledaagse aktiwiteite", soos die volgorde waarin vingernaels geknip moet word of die korrekte lengte van 'n baard.

In die pre-Islamitiese tydperk is soenna gebruik om "manier van optrede" te beteken, hetsy goed of sleg. Gedurende die vroeë Islamitiese tydperk het die term verwys na enige goeie presedent wat deur mense van die verlede geskep is, insluitend beide Mohammed Daarbenewens was die soenna van Mohammed nie noodwendig met hadith geassosieer nie. 

Die klassieke betekenis wat nou heers, is later in die laat tweede eeu van Islam bekendgestel, toe onder die invloed van die geleerde Al-Shafi'i, Muhammad se voorbeeld soos opgeteken in hadit voorrang geniet bo alle ander presedente wat deur ander owerhede gestel is. Die term al-sunnah is toe uiteindelik as sinoniem met die soenna van Mohammed beskou,

## Verwysings 
*15px Hierdie artikel is vertaal uit die Engelse Wikipedia
Alcatraz (dubbelsinnig)

Die naam **Alcatraz** kan verwys na: 
* 'n Eiland naby San Francisco, Kalifornië, VSA;
* 'n Amerikaanse federale maksimumsekuriteitsgevangenis op Alcatraz-eiland.
40 Wall Street

**40 Wall Street**, ook bekend as **The Trump-gebou**, is 'n 283 meter hoë Neogotiese wolkekrabber aan Wallstraat tussen Nassau- en Williamstrate in die Finansiële Distrik van Manhattan in New York Stad. Die gebou, wat in 1929–1930 as die hoofkwartier van die Manhattan Company opgerig is, was oorspronklik bekend as die **Bank of Manhattan Trust-gebou**, en ook as die **Manhattan Company-gebou**, totdat sy stigterhuurder saamgesmelt het om die Chase Manhattan Bank te vorm. Dit is ontwerp deur H. Craig Severance in samewerking met Yasuo Matsui en Shreve &amp;amp; Lamb.

Die gebou is op 'n L-vormige perseel geleê. Terwyl die onderste gedeelte 'n fasade van kalksteen het, bevat die boonste verdiepings 'n dofgeel-baksteenfasade en bevat talle inspringings. Ander kenmerke van die fasade sluit in spandraad tussen die vensters op elke verdieping, wat agter die vertikale pilare op die fasade ingebou is. Aan die bokant van die gebou is 'n piramide met 'n spits op sy top. Die Manhattan Company se hoofbanksaal en raadsaal was op die onderste verdiepings, terwyl die oorblywende vloere aan ander huurders verhuur is. Die voormalige bankvertrek is in 'n Duane Reade-winkel omskep.

## Perseel 
40 Wall Street is in die finansiële distrik van Manhattan, in die middel van die blok begrens deur Pinestraat in die noorde, Williamstraat in die ooste, Wallstraat in die suide, en Nassaustraat in die weste. Die terrein is L-vormig, met 'n langer fasade op Pinestraat as op Wallstraat. Die perseel beslaan 3 120 m2 en meet 64 m op Pinestraat en 46 m op Wallstraat.
links|duimnael|260px| Foto van die Manhattan Company-gebou in 1929

## Sien ook 
* Chronologiese lys van die wêreld se hoogste wolkekrabbers

## Verwysings
Ekwivalensie

duimnael|Eugene Nida in aksie

Eugene Nida onderskei tussen twee tipes ekwivalensie, te wete formele en dinamiese **ekwivalensie**. Eersgenoemde behels dat die vorm en inhoud van die bronteks in die doelteks weerspieël word. Dinamiese ekwivalensie word bereik wanneer die boodskap in die bronteks so natuurlik moontlik in die doelteks oorgedra word.
Cliffortia cervicornu

***Cliffortia cervicornu*** is 'n struik wat tot die *Rosaceae* familie hoort. Die spesie is endemies aan die Oos-Kaap en die Wes-Kaap. Dit kom teen die noordelike hellings van die Swartberg, sowel as die Matjiesgoedberg, Droëkloofberg en Willowmore Witteberg voor. Die plant is deel van die fynbos en die Sukkulente Karoo-biome.

## Bronnelys 
* REDLIST Sanbi
* Plants of the World Online
Cliffortia ovalis

***Cliffortia ovalis*** is 'n struik wat tot die *Rosaceae* familie hoort. Die spesie is endemies aan die Wes-Kaap. Dit kom op die kruin van die Hottentots-Hollandberge tussen Jonkershoek en Grabouw voor. Die plant word as seldsaam beskou en is deel van die fynbos-bioom.

## Bronnelys 
* REDLIST Sanbi
* Plants of the World Online
Cliffortia hexandra

***Cliffortia hexandra*** is 'n struik wat tot die *Rosaceae*-familie hoort. Die spesie is endemies aan die Noord-Kaap en Wes-Kaap. Dit kom veral op die Bokkeveld-platorand en Gifberge tot die Hexrivierberge voor. Die plant is deel van die fynbos-bioom.

## Bronnelys 
* REDLIST Sanbi
* Plants of the World Online
Wemmershoekberge

Die **Wemmershoekberge** is 'n bergreeks in die Klein-Drakensteinberge van die Boland, Wes-Kaap, met 'n hoogte van 1&nbsp;564&nbsp;meter bo seespieël. Dit is aanliggend aan die Dutoitsberge, naby Winterberg en noord van Platbergkop geleë.
[duimnael|links|Uitsig op die Klein-Drakenstein uit die [Internasionale Ruimtestasie – opvallend is die sneeubedekte pieke van die Dutoitsberge in die beeldmidde, en die Wemmershoekberge regs daarvan.]]
Woolworth-gebou

Die **Woolworth-gebou** is 'n vroeë Amerikaanse wolkekrabber ontwerp deur argitek Cass Gilbert in die Neogotiese styl en laat oprig deur die F. W. Woolworth Maatskappy. Dit is geleë te Broadway 233 in die Tribeca-woonbuurt van Manhattan in New York Stad. Dit was die hoogste gebou ter wêreld van 1913 tot 1930, met 'n hoogte van 241 meter (792 vt). Meer as 'n eeu na die konstruksie daarvan, bly dit een van die 100 hoogste geboue in die Verenigde State.

## Sien ook 
* Chronologiese lys van die wêreld se hoogste wolkekrabbers
TV Azteca

**TV Azteca, S.A.B. de C.V.** is 'n Mexikaanse televisiekonglomeraat, besit deur Grupo Salinas, dit is in 1993 gestig na die privatisering van **Imevisión** deur die destydse Mexikaanse president Carlos Salinas de Gortari, die eienaar van TV Azteca is Ricardo Salinas Pliego en sy president is Benjamin Salinas Sada.

Hy is in Mexiko bekend vir die televisiekanale Azteca Uno, Azteca 7, A Más en adn40, In Mexiko en Latyns-Amerika ding dit mee teen sy vernaamste mededinger Televisa.

## Verwysings 
## Eksterne skakels 
* Amptelike webwerf
Cliffortia crassinervis

***Cliffortia crassinervis*** is 'n struik wat tot die *Rosaceae* familie hoort. Die spesie is endemies aan die Wes-Kaap en kom in die Swartberge naby Seweweekspoort voor. Die plant het 'n voorkomsgebied van kleiner as 50&nbsp;km², is deel van die fynbos-bioom en word as seldsaam beskou.

## Bronnelys 
* REDLIST Sanbi
* Plants of the World Online